सरकारी स्कूलों के बच्चों ने देखा साधु आश्रम
होशियारपुर | सांसदखन्ना की ओर से गोद लिए गए पांच सरकारी स्कूलों के बच्चे अपनी संस्कृति को जानने के लिए साधु आश्रम पहुंचे, जहां पार्षद नीति तलवाड़ ने उनका स्वागत किया। पार्षद नीति तलवाड़ ने कहा कि पार्षद बनने के बाद ‘आओ जाने साधु आश्रम’ कार्यक्रम का जो आयोजन किया गया है, उसके तहत हजारों बच्चों ने साधु आश्रम का भ्रमण किया है। नीति तलवाड़ ने राज्य सभा सांसद अविनाश राय खन्ना का धन्यवाद करते हुए कहा कि साधु आश्रम को पूर्ण मानचित्र पर लाने के लिए सांसद अविनाश राय खन्ना ने पूरा सहयोग दिया है। बच्चों ने दिलचस्पी लेकर प्राचीन किताबों, पुरातन ग्रथों और 10वीं सदी के बचे हुए अवशेषो के बारे में जानकारी हासिल की। मौके पर सरबजीत कुमार, शिव कुमार वर्मा, पूजा, रंजना, माही, सतीश कुमार, अमरजीत सिंह, मनीष चड्डा, मोनिका चड्डा, दृष्टि तलवाड़, मनवीर, रणवीर उपस्थित थे।
hin_Deva hin_Deva